|  |  |  |  |
| --- | --- | --- | --- |
| **Tárgy:** | **Gazdasági és Városstratégiai Bizottság**  **RENDKÍVÜLI NYILVÁNOS**  **ülése** | | |
| **Helyszín:** | **SZMJV. Polgármesteri Hivatal**  **I. emeleti kisterem** | | |
| **Időpont:** | **2015. május 11. 08:00 óra** | | |
| **Jegyzőkönyv-**  **vezető:** | **Farkas Franciska** | | |
| **Jelenléti ív** | **Név** | **Aláírás** | **Megjegyzés** |
|  | Lendvai Ferenc |  | a bizottság elnöke |
|  | Dr. Takátsné Dr. Tenki Mária |  | a bizottság tagja |
|  | Rettegi Attila |  | a bizottság tagja |
|  | Kántás Zoltán |  | a bizottság tagja |
|  | Dr. Kecskés László |  | a bizottság tagja |
|  | Ágh Ernő |  | a bizottság tagja |
|  | Dr. Nemény András |  | a bizottság tagja |
|  | Dr. Ipkovich György |  | a bizottság tagja |
|  | Kopcsándi József |  | a bizottság tagja |
|  | Balassa Péter |  | a bizottság tagja |
|  | Kozma Norbert |  | a bizottság tagja |
|  | Soós József |  | a bizottság tagja |
|  | Horváth Csaba |  | a bizottság tagja |
|  | Tálas József |  | a bizottság tagja |
|  | Poór András |  | a bizottság tagja |
|  | Kremser Csaba |  | a bizottság tagja |
|  | Vörös Lajos |  | a bizottság tagja |
|  | Kovács Előd |  | a bizottság tagja |
|  | Szalai Bálint |  | a bizottság tagja |

|  |  |  |
| --- | --- | --- |
| **Állandó meghívottak** | | |
| **Név** | **Aláírás** | **Megjegyzés** |
| Dr. Puskás Tivadar |  | polgármester |
| Illés Károly |  | alpolgármester |
| Koczka Tibor |  | alpolgármester |
| Molnár Miklós |  | alpolgármester |
| Dr. Károlyi Ákos |  | jegyzői feladatokat ellátó aljegyző |
| Stéger Gábor |  | a Közgazdasági és Adó Osztály vezetője |
| Szakály Szabolcs |  | a Városfejlesztési és Projekt Kabinet vezetője |
| Lakézi Gábor |  | a Városüzemeltetési Osztály vezetője |
| Kuslits Tibor |  | városi főépítész |
| Kovács Vince |  | a Vas Megyei Kereskedelmi és Iparkamara elnöke |
| Litkei Tamás |  | Vas Megyei Építész Kamara |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |  |  |
| --- | --- | --- |
| **Napirendek előadói, meghívottak** | | |
| **Név** | **Aláírás** | **Megjegyzés** |
| Dr. Bencsics Enikő |  | az Egészségügyi és Közszolgálati Osztály vezetője |
| Dr. Szondy Szilvia |  | a Haladás Sportkomplexum Fejlesztő Nonprofit Kft. ügyvezetője |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Lendvai Ferenc, a bizottság elnöke köszöntötte a jelenlévőket. Megállapította, hogy a bizottság a jelenlévő 17 taggal határozatképes.

Kiosztásra került egy **módosító indítvány melléklettel** a „**Javaslat Szombathely Megyei Jogú Város Integrált Területi Programjának jóváhagyására”** című napirendi ponthoz

A bizottság a napirendi pontokat egyhangúlag – 17 igen szavazattal - az alábbiak szerint elfogadta:

**156/2015.( V.11.) sz. GVB határozat**

**Nyilvános ülés:**

**1. Javaslat az új sportkomplexum beruházás megvalósításával összefüggésben településrendezési terv módosítására  
Előadó: Kuslits Tibor, városi főépítész**

**2. Javaslat Szombathely Megyei Jogú Város Integrált Területi Programjának jóváhagyására**

**Előadó: Szakály Szabolcs, a Városfejlesztési és Projekt Kabinet vezetője**

**3. Javaslat a Szombathely, Jókai Park – Kálvária lelőhelyen végzendő feltárásra**

**Előadó: Dr. Bencsics Enikő, az Egészségügyi és Közszolgálati Osztály vezetője**

**Zárt Ülés:**

**4. Javaslat a STYL FASHION Kft.-vel kapcsolatos döntések meghozatalára**

**Előadó: Lakézi Gábor, a Városüzemeltetési Osztály vezetője**

**1. napirend:** **Javaslat az új sportkomplexum beruházás megvalósításával összefüggésben településrendezési terv módosítására**

*A bizottsági tagok száma 18 főre változott.*

Litkei Tamás: Többször kérték, hogy a szakmai kamarák részvételével kapjanak egy bemutatót. Ez már egy végleges változatnak tűnik, és a tervet magát, hogy hogyan illeszkedik a környezetbe, hogy milyen környezeti változásokat fog okozni, azt még mindig nem tudják.

Illés Károly: Egyetért azzal, hogy az egész környezetet illetve magát a területet nagyobb léptékben kellene nézni és tárgyalni, de erre most elég idő nem volt; az engedélyezéshez szükséges módosításokat végre kellett hajtani.

Lendvai Ferenc: Elmondta, hogy jelzik a cég képviselője által, hogy ha lehetséges, a kamarákkal egy egyeztetést tegyenek meg.

Megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság - 17 igen szavazattal, 1 tartózkodással, ellenszavazat nélkül - az alábbi határozatot hozta:

**157/2015.( V.11.) sz. GVB határozat**

A Gazdasági és Városstratégiai Bizottság megtárgyalta a „**Javaslat az új sportkomplexum beruházás megvalósításával összefüggésben településrendezési terv módosítására”** című előterjesztéstés azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelős:** Lendvai Ferenc, a bizottság elnöke

Kuslits Tibor, főépítész

**Határidő:** 2015. május 11. (Közgyűlés időpontja)

**2. napirend:** **Javaslat Szombathely Megyei Jogú Város Integrált Területi Programjának jóváhagyására**

Szakály Szabolcs: A kiosztott módosító indítványra vonatkozóan elmondta, hogy az előterjesztésben is szereplő táblázaton végeztek apró korrekciókat. A képviselői fejlesztési elképzeléseket bemutató listába kerültek be újabb javaslatok, ezeket is szakmailag véleményezték – a módosítással együtt javasolja elfogadásra a tisztelt bizottságnak.

Rettegi Attila: Elmondta, hogy kicsit gyenge pontnak érzi továbbra is az iskolák dolgát. A GAMESZ felmérte az óvodákat, az iskolák felmérése folyamatban van. Javasolja, hogy ennek eredményét mindenképpen vegyék figyelembe, akkor, amikor konkrét pályázati lehetőségekről van szó.

Illés Károly: Elmondta, hogy az ITP most magáról a keretről illetve az intézkedések keretösszegének elfogadásáról szól elsődlegesen. Konkrét projektelemek ezen belül változhatnak.

Dr. Takátsné Dr. Tenki Mária: Az ITP-vel kapcsolatban is, mint ahogyan az Európai Uniós forrásokkal kapcsolatban is az látható, hogy elsődlegesen munkahelyteremtő beruházások lennének fontosak – a városfejlesztésnek is ezt kellene szolgálnia.

Megkérdezte, hogy csak az ITP-vel kapcsolatos források fognak-e a városba jönni. Számíthat-e a város olyan forrásra, ami kifejezetten a környezettel kapcsolatos?

Reméli, hogy a Szent Márton terv kapcsán beérkeznek a szombathelyi források és realizálni tudnak belvárosi felújítási problémákat.

Illés Károly: Elmondta, hogy lesznek más prioritások is, amikre majd számíthatnak a városban. Az Intermodális Csomópontot IKOP forrásból szeretnék megvalósítani; KEOP források lesznek még majd intézmény felújítások esetén.

A Szent Márton terv kapcsán, azt nem EU-s forrásból szeretnék finanszírozni, hiszen arra más forrás biztosított a kormány részéről.

Szakály Szabolcs: Rettegi képviselő úr kérdésére elmondta, hogy az óvodák és bölcsődék, illetve az általános iskolák saját fejlesztései finanszírozása tekintetében nagy különbség lesz a 2014-2020-as időszakban. Óvodákban és bölcsődékben minden tekintetben, tehát épületenergetika, szakmai fejlesztések, csoportszoba, tornaszoba – a TOP-ból lesz lehetőség fejleszteni. Ezzel szemben az általános iskolák fejlesztése két forrásból fog történni.

Dr. Nemény András: Elmondta, hogy egy kicsit utolsó pillanatban vannak a május 11-i határidőhöz. Egy ma beküldendő anyagot ma rendkívüli Közgyűlésen tárgyalnak. Ez akkor is így van, ha a képviselőknek volt idejük elküldeni az egyéni körzetekkel kapcsolatos problémáikat.

Megkérdezte, hogy az anyagból került-e ki valami és mi került be; melyik körzetekre vonatkozóan.

Megkérdezte, hogy az akcióterületek kijelölésének mikor van az ideje.

Illés Károly: Elmondta, hogy a Közgyűlés által tárgyalt ITP-hez képest kisebb módosítások, főleg az intézkedések főösszegei között történtek – ezek a Nemzetgazdasági Minisztérium állásfoglalása és ajánlásai alapján változtak. A projektelemek nem véglegesek. Fel kellett tölteni az intézkedések keretszámait projektekkel, hogy a keretszámok alátámasztottak legyenek, de ezek a belső projektelemek bármikor változhatnak.

Hozzátette, hogy a kormány által is elfogadott ITP évente egyszer módosítható lesz.

Szakály Szabolcs: Elmondta, hogy a legelső felülvizsgálatig nem is kell egy évet várni, 2016 legelején már lesz rá lehetőség.

Az akcióterületeket egyrészt az évenkénti felülvizsgálatban tudják majd kijelölni, másrészt a beavatkozás pontok, listák közül jó néhány egy-egy akcióterületet jelöl.

Lendvai Ferenc: Megállapította, hogy a napirendi ponthoz további hozzászólás, kérdés nem volt. Felkérte a bizottság tagjait, hogy akinek a 4. sz. melléklethez módosító javaslata van, az tegye meg.

Ágh Ernő módosító javaslatai: külső Nárai utcai járda létesítése, újperinti Pozsonyi úti járda, Újvilág utca, Móra Ferenc utcák felújítása, Petőfi telep úthálózat felújítása.

A módosítást a bizottság egyhangúlag – 17 igen szavazattal, ellenszavazat és tartózkodás nélkül – elfogadta.

Dr. Kecskés László módosító javaslatai: az Oladi kilátó rekonstrukciója és a Weöres Sándor Óvoda fejlesztése.

A módosítást a bizottság egyhangúlag – 17 igen szavazattal, ellenszavazat és tartózkodás nélkül – elfogadta.

A bizottság - 15 igen szavazattal, 2 tartózkodással, ellenszavazat nélkül - az alábbi határozatot hozta:

**158/2015.( V.11.) sz. GVB határozat**

Szombathely Megyei Jogú Város Gazdasági és Városstratégiai Bizottsága a „Javaslat Szombathely Megyei Jogú Város Integrált Területi Programjának jóváhagyására” című előterjesztést megtárgyalta, és a következő döntéseket hozta:

1. A Bizottság a módosító indítványban szerelő módosításokkal javasolja jóváhagyásra az előterjesztés 1. számú mellékletét képező Szombathely Megyei Jogú Város Integrált Területi Programjának 2.0 változatát és az abban foglalt tartalommal javasolja felhatalmazni a Polgármestert, hogy az ITP 2.0 változatát a Kormány részére benyújtsa.

2. A Bizottság a módosító indítvány szerinti 4. számú mellékletben foglalt tartalommal javasolja elfogadásra a 495/2014. (XII.15.) Kgy. sz. határozatban foglaltak alapján beérkezett képviselői javaslatok szakmai megjegyzéssel kiegészített tételes listáját és az arról szóló tájékoztatót

**Felelősök:** Lendvai Ferenc, a Bizottság elnöke

(A végrehajtás előkészítéséért:

Szakály Szabolcs, a Városfejlesztési és Projekt Kabinet osztályvezetője)

**Határidő:** azonnal

**3. napirend:** **Javaslat a Szombathely, Jókai Park – Kálvária lelőhelyen végzendő feltárásra**

Dr. Kecskés László: Megkérdezte, hogy mikor kezdődik a projekt és mekkora rombolással fog járni.

Mester Ágnes: Tájékoztatott, hogy rombolással nem fog járni és május-júniusban el kell kezdődnie.

Dr. Takátsné Dr. Tenki Mária: Elmondta, hogy a városban nagyon sok olyan római kori emlékhely van, amire nagyon ráférne ez a másfél millió Ft, több is. 2016-ban itt vannak egy Szent Márton emlékévnél, jobban kellene fókuszálni a meglévő problémákra.

Megkérdezte, hogy a belvárosi római kori emlékhelyek rendbehozatala, a romkertben meg fog-e valósulni más forrásból. Addig nem javasolja ezeket a pénzeszközöket másra költeni.

Lendvai Ferenc: Elmondta, hogy a Városfejlesztési Alapnak van egy 30 millió Ft-os elkülönített része, amely tervezésre és régészeti feltárásokra szól. Ennek a terhére történne a Jókai parki feltárás.

Dr. Takátsné Dr. Tenki Mária: Kérte Lakézi Gábor Osztályvezető urat, hogy a 9 órás Jogi Bizottsági ülésre tisztázzák azt, hogy a romkertnél kell-e tervezés arra, hogy megőrizzék azt a mozaik kirakást, ami számottevően fontosabb érdeket képvisel a városban.

Dr. Károlyi Ákos: Hozzátette, hogy a határozati javaslat II. pontja alapján ez az összeg visszapótlásra kerül a Bizottság részére.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság egyhangúlag - 17 igen szavazattal, ellenszavazat és tartózkodás nélkül - az alábbi határozatot hozta:

**159/2015.( V.11.) sz. GVB határozat**

1. A Bizottság egyetért a Savaria Megyei Hatókörű Városi Múzeum részére a Szombathely, Jókai Park – Kálvária lelőhelyen végzendő kutatáshoz szükséges 1.500.000,- Ft előirányzat intézményfinanszírozás keretében történő biztosításával az önkormányzati felhalmozási kiadások Városfejlesztési alap terhére.

2. A Bizottság felkéri a Közgyűlést, hogy a 2015. évi költségvetési rendelet következő módosításakor a Városfejlesztési alap 1.500.000,- Ft-al történő megemeléséről gondoskodjon.

Felelős: Koczka Tibor alpolgármester

Lendvai Ferenc tanácsnok, a Gazdasági és Városstratégiai Bizottság elnöke

Csapláros Andrea, a Savaria Megyei Hatókörű Városi Múzeum igazgatója

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

Határidő: azonnal (1. pont vonatkozásában)

2015. évi költségvetési rendelet módosítása (2. pont vonatkozásában)

Lendvai Ferenc, a bizottság elnöke megállapította, hogy a napirendi pontok megtárgyalásra kerültek, az ülést 08:40 órakor berekesztette.

Szombathely, 2015. május „ ”

**Kopcsándi József**   **Lendvai Ferenc**

bizottsági tag a bizottság elnöke